ddrg/super_eurlex huggingface dataset:
Konsolidované znenie Zmluvy o fungovaní Európskej únie - PROTOKOLY - Protokol (č. 23) o vonkajších vzťahoch členských štátov s ohľadom na prekročenie vonkajších hraníc



Úradný vestník 115 , 09/05/2008 S. 0304 - 0304



PROTOKOL (č. 23) O VONKAJŠÍCH VZŤAHOCH ČLENSKÝCH ŠTÁTOV S OHĽADOM NA PREKROČENIE VONKAJŠÍCH HRANÍC VYSOKÉ ZMLUVNÉ STRANY, BERÚC DO ÚVAHY potrebu členských štátov pri zabezpečení účinnej kontroly na svojich vonkajších hraniciach, a to aj v spolupráci s tretími krajinami tam, kde je to primerané, SA DOHODLI NA týchto ustanoveniach, ktoré sú pripojené k Zmluve o Európskej únii a k Zmluve o fungovaní Európskej únie: Ustanovenia o opatreniach pri prekročení vonkajších hraníc zahrnuté v článku 77 ods. 2 písm. b) Zmluvy o fungovaní Európskej únie nemajú dopad na právomoc členských štátov pri rokovaní alebo uzatváraní dohôd s tretími krajinami, pokiaľ dodržiavajú právo Únie a ostatné príslušné medzinárodné dohody. --------------------------------------------------
Konsolidované znenie Zmluvy o fungovaní Európskej únie - ŠIESTA ČASŤ: INŠTITUCIONÁLNE A FINANČNÉ USTANOVENIA - HLAVA II: FINANČNÉ USTANOVENIA - Kapitola 4: Plnenie rozpočtu a absolutórium - Článok 317 (bývalý článok 274 ZES)



Úradný vestník 115 , 09/05/2008 S. 0186 - 0186



Článok 317 (bývalý článok 274 ZES) Komisia v spolupráci s členskými štátmi plní rozpočet v súlade s ustanoveniami nariadení vydaných podľa článku 322 na vlastnú zodpovednosť a v medziach určených prostriedkov, a to podľa zásad riadneho finančného hospodárenia. Členské štáty spolupracujú s Komisiou tak, aby zabezpečili využívanie rozpočtových prostriedkov v súlade so zásadami riadneho finančného hospodárenia. Nariadenie ustanovuje povinnosti kontroly a auditu členských štátov pri plnení rozpočtu a z toho vyplývajúce zodpovednosti. Ustanovuje zodpovednosti a podrobné pravidlá, podľa ktorých každá inštitúcia postupuje pri vynakladaní svojich vlastných výdavkov. V medziach a za podmienok stanovených v nariadeniach vydaných v zmysle článku 322 môže Komisia v rámci rozpočtu presunúť prostriedky z jednej kapitoly do druhej alebo z jednej časti do druhej. --------------------------------------------------
Konsolidované znenie Zmluvy o fungovaní Európskej únie - SIEDMA ČASŤ: VŠEOBECNÉ A ZÁVEREČNÉ USTANOVENIA - Článok 355 (bývalý článok 299 ods. 2 prvý pododsek a odseky 3 až 6 ZES)



Úradný vestník 115 , 09/05/2008 S. 0197 - 0198



Článok 355 (bývalý článok 299 ods. 2 prvý pododsek a odseky 3 až 6 ZES) Okrem ustanovení článku 52 Zmluvy o Európskej únii o územnej pôsobnosti zmlúv sa uplatňujú tieto ustanovenia: 1. Ustanovenia zmlúv sa v súlade s článkom 349 vzťahujú na Guadeloupe, Francúzsku Guayanu, Martinik, Réunion, Svätého Bartolomeja, Svätého Martina, Azory, Madeiru a Kanárske ostrovy. 2. Na zámorské krajiny a územia uvedené v zozname v prílohe II sa vzťahujú osobitné dojednania pre pridruženie stanovené v štvrtej časti. Zmluvy sa nevzťahujú na zámorské krajiny a územia, ktoré udržiavajú osobitné vzťahy so Spojeným kráľovstvom Veľkej Británie a Severného Írska a nie sú zahrnuté do zoznamu uvedeného v predchádzajúcom odseku. 3. Ustanovenia zmlúv sa uplatňujú na európskych územiach, za ktoré v zahraničných vzťahoch zodpovedá členský štát. 4. Ustanovenia zmlúv sa vzťahujú na Alandy v súlade s ustanoveniami určenými v Protokole č. 2 k aktu o podmienkach pristúpenia Rakúskej republiky, Fínskej republiky a Švédskeho kráľovstva. 5. Odchylne od článku 52 Zmluvy o Európskej únii a odsekov 1 až 4 tohto článku, platí že a) zmluvy sa nevzťahujú na Faerské ostrovy; b) zmluvy sa uplatňujú na výsostné územia Spojeného kráľovstva Akroriti a Dhekelia na Cypre iba v rozsahu nevyhnutnom na zabezpečenie vykonávania ustanovení Protokolu o výsostných územiach Spojeného kráľovstva Veľkej Británie a Severného Írska na Cypre pripojeného k Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a v súlade so znením tohto protokolu; c) zmluvy sa vzťahujú na Normanské ostrovy a na ostrov Man iba v rozsahu nevyhnutnom na zabezpečenie plnenia dojednaní pre tieto ostrovy, ako je uvedené v zmluve o pristúpení nových členských štátov do Európskeho hospodárskeho spoločenstva a do Európskeho spoločenstva pre atómovú energiu podpísanej 22. januára 1972. 6. Európska rada môže na základe iniciatívy dotknutého členského štátu prijať rozhodnutie, ktorým sa vo vzťahu k Únii mení a dopĺňa postavenie dánskej, francúzskej alebo holandskej krajiny alebo územia uvedených v odsekoch 1 a 2. Európska rada sa uznáša jednomyseľne po porade s Komisiou. --------------------------------------------------
Konsolidované znenie Zmluvy o fungovaní Európskej únie - TRETIA ČASŤ: VNÚTORNÉ POLITIKY A ČINNOSTI ÚNIE - HLAVA XXI: ENERGETIKA - Článok 194



Úradný vestník 115 , 09/05/2008 S. 0134 - 0134



Článok 194 1. V rámci vytvorenia a fungovania vnútorného trhu a so zreteľom na potrebu zachovávať a zlepšovať životné prostredie sleduje politika Únie v oblasti energetiky v duchu solidarity medzi členskými štátmi tieto ciele: a) zabezpečovať fungovanie trhu v oblasti energetiky; b) zabezpečovať bezpečnosť dodávok energie v Únii; c) presadzovať energetickú efektívnosť, úsporu a vývoj nových a obnoviteľných zdrojov energie a d) podporovať prepojenie energetických sietí. 2. Bez toho, aby bolo dotknuté uplatňovanie ostatných ustanovení zmlúv, Európsky parlament a Rada v súlade s riadnym legislatívnym postupom ustanovia opatrenia potrebné na dosiahnutie cieľov uvedených v odseku 1. Takéto opatrenia sa prijmú po porade s Hospodárskym a sociálnym výborom a Výborom regiónov. Nie je nimi dotknuté právo členských štátov určiť podmienky pre využívanie svojich energetických zdrojov, jeho voľba medzi rôznymi zdrojmi energie a všeobecná štruktúra jeho zásobovania bez toho, aby bol dotknutý článok 192 ods. 2 písm. c). 3. Odchylne od odseku 2 Rada v súlade s mimoriadnym legislatívnym postupom jednomyseľne a po porade s Európskym parlamentom ustanoví uvedené opatrenia, ak sú najmä fiškálnej povahy. --------------------------------------------------
SK Úradný vestník Európskej únie C 326/1

ZMLUVA O FUNGOVANÍ EURÓPSKEJ ÚNIE (KONSOLIDOVANÉ ZNENIE)

TRETIA ČASŤ

VNÚTORNÉ POLITIKY A ČINNOSTI ÚNIE

HLAVA VIII

HOSPODÁRSKA A MENOVÁ POLITIKA

KAPITOLA 2

MENOVÁ POLITIKA

Článok 127

(pôvodný článok 105 ZES)

1. Hlavným cieľom Európskeho systému centrálnych bánk, ďalej len „ESCB“ je udržať cenovú stabilitu. Bez toho, aby bola dotknutá cenová stabilita, ESCB podporuje všeobecné hospodárske politiky v Únii so zámerom prispieť k dosiahnutiu cieľov Únie, ako sú vymedzené v článku 3 Zmluvy o Európskej únii. ESCB koná v súlade so zásadami uvedenými v článku 119 a so zásadou otvoreného trhového hospodárstva s voľnou súťažou, čím sa podporuje efektívne rozdeľovanie zdrojov.

2. Základné úlohy uskutočňované prostredníctvom ESCB sú:

— definovať a uskutočňovať menovú politiku Únie,

— riadiť devízové operácie v súlade s ustanoveniami článku 219,

— udržiavať a spravovať oficiálne devízové rezervy členských štátov,

— podporovať plynulé fungovanie platobných systémov.

3. Tretia zarážka odseku 2 nemá dopad na držbu a správu hotovostných devízových aktív vládami členských štátov.

4. Európska centrálna banka musí byť požiadaná o radu:

— pri všetkých návrhoch aktov Únie v oblasti jej pôsobnosti,

— vnútroštátnymi orgánmi pri návrhoch právnych predpisov v oblasti jej pôsobnosti, ale v medziach a za podmienok stanovených Radou v súlade s postupom podľa článku 129 ods. 4.

Európska centrálna banka predkladá stanoviská v oblasti svojej pôsobnosti príslušným inštitúciám, orgánom, úradom alebo agentúram Únie alebo vnútroštátnym orgánom.

5. ESCB prispieva k hladkému uskutočňovaniu politík prijatých príslušnými orgánmi, ktoré sa týkajú obozretného dohľadu nad úverovými inštitúciami a stability finančného systému.

6. Rada môže v súlade s mimoriadnym legislatívnym postupom jednomyseľne a po porade s Európskym parlamentom a Európskou centrálnou bankou prostredníctvom nariadení poveriť Európsku centrálnu banku osobitnými úlohami, ktoré sa týkajú politiky obozretného dohľadu nad úverovými inštitúciami a ďalšími finančnými inštitúciami s výnimkou poisťovní.
12006M005

Zmluvy o Európskej únii (Konsolidované znenie) - Hlava I - Spoločné ustanovenia - Článok 5



Úradný vestník C 321 E , 29/12/2006 S. 0012 - 0012

Úradný vestník C 325 , 24/12/2002 S. 0011 - Konsolidovaná verzia

Úradný vestník C 340 , 10/11/1997 S. 0153 - Konsolidovaná verzia

Úradný vestník C 191 , 29/07/1992 S. 0004
12006M034

Zmluvy o Európskej únii (Konsolidované znenie) - Hlava VI - Ustanovenia o policajnej a justičnej spolupráci v trestných veciach - Článok 34



Úradný vestník C 321 E , 29/12/2006 S. 0026 - 0027

Úradný vestník C 325 , 24/12/2002 S. 0024 - Konsolidovaná verzia

Úradný vestník C 340 , 10/11/1997 S. 0164 - Konsolidovaná verzia

Úradný vestník C 191 , 29/07/1992 S. 0062
12006M024

Zmluvy o Európskej únii (Konsolidované znenie) - Hlava V - Ustanovenia o spoločnej zahraničnej a bezpečnostnej politike - Článok 24



Úradný vestník C 321 E , 29/12/2006 S. 0020 - 0021

Úradný vestník C 325 , 24/12/2002 S. 0018 - Konsolidovaná verzia

Úradný vestník C 340 , 10/11/1997 S. 0161 - Konsolidovaná verzia
12006M037

Zmluvy o Európskej únii (Konsolidované znenie) - Hlava VI - Ustanovenia o policajnej a justičnej spolupráci v trestných veciach - Článok 37



Úradný vestník C 321 E , 29/12/2006 S. 0028 - 0028

Úradný vestník C 325 , 24/12/2002 S. 0026 - Konsolidovaná verzia

Úradný vestník C 340 , 10/11/1997 S. 0166 - Konsolidovaná verzia

Úradný vestník C 191 , 29/07/1992 S. 0062
12006M025

Zmluvy o Európskej únii (Konsolidované znenie) - Hlava V - Ustanovenia o spoločnej zahraničnej a bezpečnostnej politike - Článok 25



Úradný vestník C 321 E , 29/12/2006 S. 0021 - 0021

Úradný vestník C 325 , 24/12/2002 S. 0019 - Konsolidovaná verzia

Úradný vestník C 340 , 10/11/1997 S. 0161 - Konsolidovaná verzia
12006M014

Zmluvy o Európskej únii (Konsolidované znenie) - Hlava V - Ustanovenia o spoločnej zahraničnej a bezpečnostnej politike - Článok 14



Úradný vestník C 321 E , 29/12/2006 S. 0016 - 0016

Úradný vestník C 325 , 24/12/2002 S. 0015 - Konsolidovaná verzia

Úradný vestník C 340 , 10/11/1997 S. 0156 - Konsolidovaná verzia

Úradný vestník C 191 , 29/07/1992 S. 0059
12006M009

Zmluvy o Európskej únii (Konsolidované znenie) - Hlava III - Ustanovenia, ktorými sa mení a dopĺňa Zmluva o založení Európskeho spoločenstva uhlia a ocele - Článok 9



Úradný vestník C 321 E , 29/12/2006 S. 0014 - 0014

Úradný vestník C 325 , 24/12/2002 S. 0013 - Konsolidovaná verzia

Úradný vestník C 340 , 10/11/1997 S. 0154 - Konsolidovaná verzia

Úradný vestník C 191 , 29/07/1992 S. 0044
Úradný vestník L 236 , 23/09/2003 S. 0040 - 0041



Článok 26 1. Pre obdobie do 31. októbra 2004 platia tieto ustanovenia: a) so zreteľom na článok 205 odsek 2 zmluvy o ES a článok 118 odsek 2 zmluvy o Euratom: Ak sa má Rada uzniesť kvalifikovanou väčšinou, hlasy jej členov majú túto váhu: Belgicko | 5 | Česká republika | 5 | Dánsko | 3 | Nemecko | 10 | Estónsko | 3 | Grécko | 5 | Španielsko | 8 | Francúzsko | 10 | Írsko | 3 | Taliansko | 10 | Cyprus | 2 | Lotyšsko | 3 | Litva | 3 | Luxembursko | 2 | Maďarsko | 5 | Malta | 2 | Holandsko | 5 | Rakúsko | 4 | Poľsko | 8 | Portugalsko | 5 | Slovinsko | 3 | Slovensko | 3 | Fínsko | 3 | Švédsko | 4 | Spojené kráľovstvo | 10 | b) so zreteľom na druhý a tretí pododsek článku 205 odseku 2 zmluvy o ES a článku 118 odseku 2 zmluvy o Euratom: Na prijatie aktov Rady sa vyžaduje: - súhlas najmenej 88 hlasov, ak majú byť podľa tejto zmluvy prijaté na návrh Komisie, - v ostatných prípadoch súhlas najmenej 88 hlasov odovzdaných najmenej dvomi tretinami členov; c) so zreteľom na druhú vetu tretieho pododseku odseku 2 článku 23 zmluvy o EÚ: Na prijatie rozhodnutí sa vyžaduje súhlas najmenej 88 hlasov odovzdaných najmenej dvomi tretinami členov; d) so zreteľom na článok 34 odsek 3 zmluvy o EÚ: Ak sa má Rada uzniesť kvalifikovanou väčšinou, majú hlasy jej členov váhu podľa článku 205 odseku 2 Zmluvy o založení Európskeho spoločenstva, a na prijatie aktov Rady sa vyžaduje súhlas najmenej 88 hlasov odovzdaných najmenej dvomi tretiami členov. 2. Ak k Európskej únii pristúpi menej ako desať nových členských štátov, stanoví Rada hranicu kvalifikovanej väčšiny na obdobie do 31. októbra 2004 tak, aby čo najviac zodpovedala 71,26 % celkového počtu hlasov. --------------------------------------------------
Úradný vestník L 236 , 23/09/2003 S. 0830 - 0831



7. DANE 1. 31977 L 0388: Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia (Ú. v. ES L 145, 13.6.1977, s. 1) v znení naposledy zmenenom a doplnenom predpisom: - 32002 L 0038: smernica Rady 2002/38/ES zo 7.5.2002 (Ú. v. ES L 128, 15.5.2002, s. 41). a) Bez ohľadu na ustanovenia článku 12 ods. 3 písm. a) smernice 77/388/EHS je Lotyšsko oprávnené do 31. decembra 2004 zachovať oslobodenie dodávok tepla pre domácnosti od dane z pridanej hodnoty. b) Bez toho, aby bol dotknutý postup ustanovený v článku 27 smernice 77/388/EHS, je Lotyšsko do uplynutia jedného roka odo dňa pristúpenia naďalej oprávnené uplatňovať zjednodušený postup pre vyberanie dane z pridanej hodnoty z transakcií týkajúcich sa dreva. Na účely článku 28 ods. 3 písm. b) smernice 77/388/EHS je Lotyšsko oprávnené ponechať v platnosti oslobodenie služieb poskytovaných autormi a výkonnými umelcami, ktoré sú uvedené v bode 2 prílohy F smernice, od dane z pridanej hodnoty, pokiaľ bude splnená podmienka stanovená v článku 28 ods. 4 smernice, najdlhšie však pokiaľ bude ktorýkoľvek zo súčasných členských štátov uplatňovať rovnaké oslobodenie. Na účely článku 28 ods. 3 písm. b) smernice 77/388/EHS je Lotyšsko oprávnené ponechať v platnosti oslobodenie medzinárodnej osobnej dopravy uvedenej v bode 17 prílohy F smernice, od dane z pridanej hodnoty, pokiaľ bude splnená podmienka stanovená v článku 28 ods. 4 smernice, najdlhšie však pokiaľ bude ktorýkoľvek zo súčasných členských štátov uplatňovať rovnaké oslobodenie. 2. 31992 L 0079: Smernica Rady 92/79/EHS z 19. októbra 1992 o aproximácii daní z cigariet (Ú. v. ES L 316, 31.10.1992, s. 8) v znení naposledy zmenenom a doplnenom predpisom: - 32002 L 0010: smernica Rady 2002/10/ES z 12.2.2002 (Ú. v. ES L 46, 16.2.2002, s. 26). Bez ohľadu na ustanovenia článku 2 ods. 1 smernice 92/79/EHS je Lotyšsko oprávnené odložiť uplatňovanie celkovej minimálnej spotrebnej dane z maloobchodnej ceny (vrátane všetkých daní) cigariet najbežnejšej cenovej kategórie do 31. decembra 2009, ak bude počas tohto obdobia postupne upravovať svoju sadzbu spotrebnej dane smerom k celkovej minimálnej spotrebnej dani stanovenej v smernici. Bez toho, aby boli dotknuté ustanovenia článku 8 smernice Rady 92/12/EHS z 25. februára 1992 o všeobecnom systéme pre výrobky podliehajúce spotrebnej dani, o držbe, pohybe a monitorovaní takýchto výrobkov [4], a po upovedomení Komisie sú členské štáty oprávnené počas uplatňovania uvedenej výnimky ponechať v platnosti rovnaké množstevné obmedzenia pre cigarety, ktoré sa môžu dovážať na ich územie z Lotyšska bez ďalšej platby spotrebnej dane, aké sa uplatňujú pri dovoze z tretích krajín. Členské štáty, ktoré využijú túto možnosť, sú oprávnené vykonávať nevyhnutné kontroly, ktoré však nesmú brániť riadnemu fungovaniu vnútorného trhu. [4] Ú. v. ES L 76, 23.3.1992, s. 1, Smernica v znení naposledy zmenenom a doplnenom smernicou Rady 2000/47/ES (Ú. v. ES L 193, 29.7.2000, s. 73). --------------------------------------------------
Úradný vestník L 236 , 23/09/2003 S. 0908 - 0908



3. SLOBODA POSKYTOVAŤ SLUŽBY 1. 31986 L 0635: Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1) v znení zmenenom a doplnenom predpisom: - 32001 L 0065: smernica Európskeho parlamentu a Rady 2001/65/ES z 27.9.2001 (Ú. v. ES L 283, 27.10.2001, s. 28). Do 31. decembra 2004 sa smernica 86/635/EHS v Slovinsku nevzťahuje na sporiteľne a úverové inštitúcie založené pred 20. februárom 1999. 2. 31994 L 0019: Smernica Európskeho parlamentu a Rady 94/19/ES z 30. mája 1994 o systémoch ochrany vkladov (Ú. v. ES L 135, 31.5.1994, s. 5). Do 31. decembra 2004 sa smernica 94/19/ES v Slovinsku nevzťahuje na sporiteľne a úverové inštitúcie zriadené pred 20. februárom 1999. Do 31. decembra 2005 nesmie výška ani rozsah náhrad poskytovaných v Slovinsku úverovou inštitúciou z iného členského štátu presiahnuť výšku alebo rozsah náhrad poskytovaných zodpovedajúcim systémom ochrany vkladov v Slovinsku. 3. 31997 L 0009: Smernica Európskeho parlamentu a Rady 97/9/ES z 3. marca 1997 o systémoch kompenzácie pre investorov (Ú. v. ES L 84, 26.3.1997, s. 22). Bez ohľadu na ustanovenia smernice 97/9/ES nesmie do 31. decembra 2005 výška ani rozsah krytia poskytovaného v Slovinsku investičnou spoločnosťou z iného členského štátu presiahnuť výšku alebo rozsah krytia poskytovaného zodpovedajúcim systémom náhrad v Slovinsku. 4. 32000 L 0012: Smernica Európskeho parlamentu a Rady 2000/12/ES z 20. marca 2000 o zakladaní a podnikaní úverových inštitúcií (Ú. v. ES L 126, 26.5.2000, s. 1) v znení zmenenom a doplnenom predpisom: - 32000 L 0028: smernica Európskeho parlamentu a Rady 2000/28/ES z 18.9.2000 (Ú. v. ES L 275, 27.10.2000, s. 37). V Slovinsku sa smernica 2000/12/ES do 31. decembra 2004 nevzťahuje na sporiteľne a úverové inštitúcie založené pred 20. februárom 1999. --------------------------------------------------
Úradný vestník L 236 , 23/09/2003 S. 0793 - 0794



II. PRÁVNE PREDPISY V OBLASTI RASTLINOLEKÁRSTVA 1. 31968 L 0193: Smernica Rady č. 68/193/EHS z 9. apríla 1968 o uvádzaní množiteľského materiálu viniča na trh (Ú. v. ES L 93, 17.4.1968, s. 15) v znení zmenenom a doplnenom predpismi: - 31971 L 0140: smernica Rady 71/140/EHS z 22.3.1971 (Ú. v. ES L 71, 25.3.1971, s. 16), - 11972 B: akt o podmienkach pristúpenia a o úpravách zmlúv - pristúpenie Dánskeho kráľovstva, Írska a Spojeného kráľovstva (Ú. v. ES L 73, 27.3.1972, s. 14), - 31974 L 0648: smernica Rady 74/648/EHS z 19.12.1974 (Ú. v. ES L 352, 28.12.1972, s. 43), - 31977 L 0629: prvá smernica Komisie 77/629/EHS z 28.9.1977 (Ú. v. ES L 257, 8.10.1977, s. 27), - 31978 L 0692: smernica Rady 78/692/EHS z 25.7.1978 (Ú. v. ES L 236, 26.8.1978, s. 13), - 11979 H: akt o podmienkach pristúpenia a o úpravách zmlúv - pristúpenie Helénskej republiky (Ú. v. ES L 291, 19.11.1979, s. 17), - 31982 L 0331: smernica Komisie 82/331/EHS zo 6.5.1982 (Ú. v. ES L 148, 27.5.1982, s. 47), - 31985 R 3768: nariadenie Rady (EHS) č. 3768/85 z 20.12.1985 (Ú. v. ES L 362, 31.12.1985, s. 8), - 31986 L 0155: smernica Rady 86/155/EHS z 22.4.1986 (Ú. v. ES L 118, 7.5.1986, s. 23), - 31988 L 0332: smernica Rady 88/332/EHS z 13.6.1988 (Ú. v. ES L 151, 17.6.1988, s. 82), - 31990 L 0654: smernica Rady 90/654/EHS zo 4.12.1990 (Ú. v. ES L 353, 17.12.1990, s. 48), - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES L 241, 29.8.1994, s. 21), - 32002 L 0011: smernica Rady 2002/11/EHS zo 14.2.2002 (Ú. v. ES L 53, 23.2.2002, s. 20). Pokiaľ je to vhodné a v súlade s postupom podľa článku 17 smernice Rady 68/193/EHS Komisia prijme rozhodnutie ku dňu pristúpenia s cieľom čiastočného alebo úplného uvoľnenia Poľska z povinnosti uplatňovať túto smernicu podľa podmienok ustanovených v článku 18a. 2. 32000 L 0029: Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich šíreniu v rámci spoločenstva (Ú. v. ES L 169, 10.7.2000, s. 1) v znení zmenenom a doplnenom predpismi: - 32001 L 0033: smernica Komisie 2001/33/ES z 8.5.2001 (Ú. v. ES L 127, 9.5.2001, s. 42), - 32002 L 0028: smernica Komisie 2002/28/ES z 19.3.2002 (Ú. v. ES L 77, 20.3.2002, s. 23), - 32002 L 0036: smernica Komisie 2002/36/ES z 29.4.2002 (Ú. v. ES L 116, 3.5.2002, s. 16). Komisia v súlade s postupom ustanoveným v článku 18 smernice 2000/29/ES prijme pred pristúpením potrebné úpravy tejto smernice, aby sa zohľadnilo pristúpenie nových členských štátov, najmä so zreteľom na doplnenie: - Dendrolimus sibiricus (Tschetverikov) do bodu 10 oddielu I písm. a) časti A prílohy I; - zoznamu rastlín (Ambrosia-spp.) ako bodu e) v oddieli II časti A prílohy I. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA VI — FUNGOVANIE ÚNIE - KAPITOLA I — INŠTITUCIONÁLNE USTANOVENIA - Oddiel 2 — Poradné orgány Únie - Pododdiel 1 — Výbor regiónov - Článok III-388



Úradný vestník 310 , 16/12/2004 S. 0167 - 0168



Článok III-388 Európsky parlament, Rada alebo Komisia sa s Výborom regiónov poradí vtedy, keď tak ustanovuje ústava, a vo všetkých ostatných prípadoch, keď to niektorá z týchto inštitúcií považuje za vhodné, najmä v tých, ktoré sa týkajú cezhraničnej spolupráce. Ak to Európsky parlament, Rada alebo Komisia považujú za potrebné, stanovia výboru na predloženie jeho stanoviska lehotu, ktorá nesmie byť kratšia ako jeden mesiac od dátumu doručenia oznámenia predsedovi. Po uplynutí tejto lehoty neexistencia stanoviska nebráni ďalšiemu postupu. V prípade porady s Hospodárskym a sociálnym výborom Európsky parlament, Rada alebo Komisia informujú Výbor regiónov o žiadosti o stanovisko. Ak sa Výbor regiónov domnieva, že sa záležitosť týka špecifických regionálnych záujmov, môže k nej vydať stanovisko. Môže tiež vydať stanovisko z vlastného podnetu. Stanovisko výboru sa spolu so zápisnicou z jeho rokovania predkladá Európskemu parlamentu, Rade a Komisii. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA III — VNÚTORNÉ POLITIKY A ČINNOSTI - KAPITOLA III — POLITIKY V INÝCH OBLASTIACH - Oddiel 2 — Sociálna politika - Článok III-211



Úradný vestník 310 , 16/12/2004 S. 0095 - 0095



Článok III-211 1. Komisia podporuje konzultácie medzi sociálnymi partnermi na úrovni Únie a prijíma vhodné opatrenia na uľahčenie ich dialógu zabezpečovaním vyváženej podpory všetkých strán. 2. Na účely odseku 1 sa Komisia pred predložením návrhov v oblasti sociálnej politiky poradí so sociálnymi partnermi o možnom smerovaní činnosti Únie. 3. Ak Komisia po porade podľa odseku 2 považuje opatrenia Únie za žiaduce, poradí sa so sociálnymi partnermi o obsahu plánovaného návrhu. Sociálni partneri predkladajú Komisii stanovisko alebo, ak je to vhodné, odporúčanie. 4. Pri príležitosti porád uvedených v odsekoch 2 a 3 môžu sociálni partneri informovať Komisiu o svojom zámere iniciovať postup ustanovený v článku III-212 ods. 1. Trvanie takého postupu nesmie presiahnuť deväť mesiacov, pokiaľ dotknutí sociálni partneri a Komisia spoločne nerozhodnú o jeho predĺžení. --------------------------------------------------
Zmluva o ústave pre európu - ČASŤ II — CHARTA ZÁKLADNÝCH PRÁV ÚNIE - HLAVA V — OBČIANSTVO - Článok II-101



Úradný vestník 310 , 16/12/2004 S. 0050 - 0050



Článok II-101 Právo na dobrú správu vecí verejných 1. Každý má právo, aby inštitúcie, orgány, úrady a agentúry Únie vybavovali jeho záležitosti nestranne, spravodlivo a v primeranej lehote. 2. Toto právo zahŕňa najmä: a) právo každej osoby na vypočutie skôr, ako je prijaté akékoľvek individuálne opatrenie, ktoré by sa jej mohlo nepriaznivo dotýkať alebo byť namierené voči nej, b) právo každej osoby na prístup k spisu, ktorý sa jej týka, za predpokladu rešpektovania oprávnených záujmov dôvernosti a služobného a obchodného tajomstva, c) povinnosť správy odôvodniť svoje rozhodnutia. 3. Každý má právo na náhradu škody spôsobenej inštitúciami alebo zamestnancami Únie pri výkone ich funkcií, v súlade so všeobecnými zásadami spoločnými pre právne poriadky členských štátov. 4. Každý sa môže obrátiť na inštitúcie Únie v jednom z jazykov ústavy a musí dostať odpoveď v rovnakom jazyku. --------------------------------------------------